epleveps
Store norske leksikon,Biologi,Dyreriket,Leddyr,Insekter,Vepser,Plantevepser,Tenthredinoidea,Bladvepser,Nematinae,Hoplocampa
Epleveps er en art av årevinger i familien bladveps. Larvene lever i eplekart, hvor de minerer brune, slyngede ganger i skallet og huler ut kjernehuset. En larve kan gjøre skade på minst fire epler.
Eplevepsen er brunsvart. Larvene er gulhvite, blir opp til 12 millimeter lange og har sju par bukføtter.Hunnen legger egg, ett av gangen, i epleblomsten. Eggene sveller opp og klekker. Ut kommer larven som borer seg inn i eplet der den spiser på eplefrøene. Når larven er ferdig utviklet slipper den seg ned til bakken og spinner en kokong. De overvintrer i kokongen som forpupper seg tidlig på våren året etter. Les mer i Store norske leksikon insekter årevinger veps planteveps